CELEX: 32010R0892
Language: lt
Date: 2010-10-08 00:00:00
Title: 2010 m. spalio 8 d. Komisijos reglamentas (ES) Nr. 892/2010 dėl tam tikrų produktų laikymo pašarų priedais pagal Europos Parlamento ir Tarybos reglamentą (EB) Nr. 1831/2003  Tekstas svarbus EEE

9.10.2010   
            
            
               LT
            
            
               Europos Sąjungos oficialusis leidinys
            
            
               L 266/6
            
         KOMISIJOS REGLAMENTAS (ES) Nr. 892/2010
   2010 m. spalio 8 d.
   dėl tam tikrų produktų laikymo pašarų priedais pagal Europos Parlamento ir Tarybos reglamentą (EB) Nr. 1831/2003
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 2 straipsnio 3 dalį,
   kadangi:
   
               (1)
            
            
               Kyla neaiškumų, ar tam tikros medžiagos, mikroorganizmai ar preparatai yra pašarų priedai. Šis neaiškumas susijęs su kai kuriais produktais, kuriuos leista naudoti kaip pašarų priedus, įtrauktus į pašarų priedų registrą ir 2009 m. liepos 13 d. Europos Parlamento ir Tarybos reglamento (EB) Nr. 767/2009 dėl pašarų tiekimo rinkai ir naudojimo, iš dalies keičiančio Reglamentą (EB) Nr. 1831/2003 ir panaikinančio Direktyvas 79/373/EEB, 80/511/EEB, 82/471/EEB, 83/228/EB, 93/74/EEB, 93/113/EB, 96/25/EB bei Sprendimą 2004/217/EB (2), 24 straipsnyje numatytą pašarinių žaliavų katalogą, taip pat su kai kuriais produktais, kurių neleista naudoti kaip pašarų priedų ir kurie neįtraukti į pašarinių žaliavų katalogą, ir su kai kuriais produktais, kuriuos leista naudoti kaip pašarų priedus, bet į pašarinių žaliavų katalogą galėtų būti įtraukti laikantis Reglamente (EB) Nr. 767/2009 nustatytų sąlygų.
            
         
               (2)
            
            
               Siekiant išvengti nenuoseklumo traktuojant tokius produktus, palengvinti nacionalinių kompetentingų kontrolės institucijų darbą ir sumažinti suinteresuotosioms šalims tenkančią naštą, susijusią su tam tikrais produktais, būtina priimti reglamentą, kuriuo būtų nustatyta, kurie produktai nėra pašarų priedai.
            
         
               (3)
            
            
               Norint nustatyti tokius produktus reikia atsižvelgti į visas susijusių produktų savybes.
            
         
               (4)
            
            
               Palyginus į pašarų priedų registrą įtrauktų produktų savybes su pašarinių žaliavų kataloge paminėtų produktų savybėmis galima išskirti keletą kriterijų produktams klasifikuoti kaip pašarines žaliavas, pašarų priedus ar kitus produktus. Kai kurie naudingi tokio skirstymo kriterijai – gamybos ir apdorojimo metodas, standartizavimo lygis, homogenizavimas, grynumas, cheminis apibrėžimas ir produktų naudojimo pobūdis. Dėl nuoseklumo tokių pačių savybių produktai turėtų būti klasifikuojami analogiškai. Produktai, dėl kurių kilo abejonių, ar jie yra pašarų priedai, analizuoti atsižvelgiant į minėtus kriterijus.
            
         
               (5)
            
            
               Remiantis tokia analize, priede nurodyti produktai neturėtų būti laikomi pašarų priedais pagal Reglamentą (EB) Nr. 1831/2003.
            
         
               (6)
            
            
               Dėl produktų, kuriuos leista naudoti kaip pašarų priedus, ir pašarinių žaliavų bei kombinuotųjų pašarų, kurių sudėtyje yra tų produktų, ženklinimo, turėtų būti nustatytas pereinamasis laikotarpis, kad pašarų srities ūkinės veiklos vykdytojai galėtų prisitaikyti. Be to, tuos produktus reikėtų išbraukti iš pašarų priedo registro.
            
         
               (7)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytos medžiagos, mikroorganizmai ir preparatai, vadinami produktais, nėra pašarų priedai pagal Reglamentą (EB) Nr. 1831/2003.
   2 straipsnis
   Priedo 1 dalyje išvardyti produktai nebelaikomi pašarų priedais, kuriuos leista naudoti pagal Reglamentą (EB) Nr. 1831/2003.
   3 straipsnis
   Priedo 1 dalyje išvardyti produktai, kurie pagal Reglamentą (EB) Nr. 1831/2003 ženklinami kaip pašarų priedai ir premiksai, gali būti toliau tiekiami rinkai iki 2013 m. spalio 9 d. ir būti rinkoje, kol baigsis atsargos. Tokia pati nuostata taikoma pašarinėms žaliavoms arba kombinuotiesiems pašarams, kurių etiketėse pagal Reglamentą (EB) Nr. 767/2009 šie produktai nurodyti kaip pašarų priedai.
   4 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. spalio 8 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 229, 2009 9 1, p. 1.
   
      PRIEDAS
      
         Produktai, kurie nėra pašarų priedai pagal Reglamentą (EB) Nr. 1831/2003
      
      1   DALIS
      
         Produktai, kuriuos leista naudoti kaip pašarų priedus
      
      
                  1.1.
               
               
                  Kalcio karbonatas
               
            
                  1.2.
               
               
                  Natrio divandenilio ortofosfatas
               
            
                  1.3.
               
               
                  Dinatrio vandenilio ortofosfatas
               
            
                  1.4.
               
               
                  Trinatrio ortofosfatas
               
            
                  1.5.
               
               
                  Natrio sulfatas
               
            
                  1.6.
               
               
                  Kalcio tetravandenilio diortofosfatas
               
            
                  1.7.
               
               
                  Kalcio vandenilio ortofosfatas
               
            
                  1.8.
               
               
                  Tetranatrio difosfatas
               
            
                  1.9.
               
               
                  Pentanatrio trifosfatas
               
            
                  1.10.
               
               
                  Dikalcio difosfatas
               
            
                  1.11.
               
               
                  Kalcio sulfato dihidratas
               
            
                  1.12.
               
               
                  Natrio karbonatas
               
            
                  1.13.
               
               
                  Natrio hidrokarbonatas
               
            
                  1.14.
               
               
                  Valgomųjų riebiųjų rūgščių natrio, kalio ir kalcio druskos su ne mažiau kaip keturiais anglies atomais ir (arba) stearatais
               
            
                  1.15.
               
               
                  Riebiųjų rūgščių mono- ir digliceridai su ne mažiau kaip keturiais anglies atomais
               
            
                  1.16.
               
               
                  Valgomųjų riebiųjų rūgščių mono- ir digliceridai su ne mažiau kaip keturiais anglies atomais, esterinti tokiomis rūgštimis: acto, pieno, citrinų, vyno, mono- ir diacetilvyno
               
            
                  1.17.
               
               
                  Glicerolis
               
            
                  1.18.
               
               
                  Propan-1,2-diolis
               
            
                  1.19.
               
               
                  Pektinai
               
            2   DALIS
      
         Produktai, kurių neleista naudoti kaip pašarų priedų
      
      
                  2.1.
               
               
                  Kalio chloridas
               
            
                  2.2.
               
               
                  Kalcio chloridas
               
            
                  2.3.
               
               
                  Kalcio natrio fosfatas
               
            
                  2.4.
               
               
                  Natrio magnio fosfatas
               
            
                  2.5.
               
               
                  Metansulfonilo metanas (MSM)
               
            
                  2.6.
               
               
                  Paprastoji karamelė
               
            
                  2.7.
               
               
                  Gliukozaminas, chitozaminas (polisacharidų chitozano ir chitino struktūros dalimi esantis glikozaminas (monosacharidas), gautas, pavyzdžiui, vėžiagyvių ir kitų nariuotakojų egzoskeletų hidrolizės būdu arba grūdų, kaip antai kukurūzų ar kviečių, fermentacijos būdu)
               
            
                  2.8.
               
               
                  Chondroitino sulfatas (polisacharidas su pasikartojančia grandimi, kurio sudėtyje yra glikozamino ir D-gliukurono rūgšties, chondroitino sulfato esteriai yra pagrindiniai struktūriniai kremzlių, sausgyslių ir kaulų komponentai)
               
            
                  2.9.
               
               
                  Hialurono rūgštis (gliukozaminas-gliukanas (polisacharidas) su pasikartojančia grandimi, kurio sudėtyje yra glikozamino (N-acetil-D-gliukozaminas) ir D-gliukurono rūgšties, esančių odoje, sąnariniame skystyje ir bambagyslėje, gaunamas, pavyzdžiui, iš gyvūnų audinio ar mikrobinės fermentacijos būdu)
               
            
                  2.10.
               
               
                  Kiaušinių milteliai (džiovinti kiaušiniai be lukštų arba džiovinto baltymo ir džiovinto trynio mišinys)
               
            
                  2.11.
               
               
                  Laktulozė (disacharidas (4-O-D-galaktopiranosil-D-fruktozė), gautas iš laktozės izomerizuojant gliukozę į fruktozę. Natūraliai esama termiškai apdorotame piene ir pieno produktuose)
               
            
                  2.12.
               
               
                  Augaliniai steroliai (fitosteroliai – grupė steroidinių alkoholių, kurių mažas kiekis natūraliai būna augaluose, esantys laisvųjų sterolių pavidalo arba esterinti riebiosiomis rūgštimis)
               
            
                  2.13.
               
               
                  Serenčiaus žiedų milteliai (Tagetes sp džiovintų žiedų malti milteliai)
               
            
                  2.14.
               
               
                  Paprikos milteliai (Capsicum sp džiovintų vaisių malti milteliai)
               
            
                  2.15.
               
               
                  Chlorelės suspensija arba milteliai (gyvų Chlorella sp dumblių vandenyje suspensija arba džiovintų ir maltų Chlorella sp dumblių milteliai)
               
            
                  2.16.
               
               
                  Dumblių milteliai (džiovintų ir maltų mikrodumblių, kaip antai Schizochytrium sp., kurių ląstelės padarytos neaktyviomis, milteliai)
               
            
                  2.17.
               
               
                  Fermentacijos produktai ir šalutiniai produktai (fermentuotos pašarinės medžiagos po to, kai fermentacijos mikroorganizmai ir fermentacijos šalutiniai produktai (džiovinti ir malti kietosios būsenos šalutiniai produktai arba skystinė fermentacija) padaromi neaktyviais ekstrahavus aktyvųjį komponentą arba aktyvumą, mikroorganizmą padarius neaktyviu, kai produkte lieka tik likutinis aktyviojo (-iųjų) komponento (-ų) ar aktyvumo kiekis).